AIŠKINAMASIS RAŠTAS

Dėl savivaldybės nekilnojamojo turto įsigijimo savikainos padidinimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija 2017 m. vykdė investicinį projektą „Molėtų gimnazijos, mokslo paskirties pastato, Jaunimo g. 5, Molėtų mieste kapitalinis remontas (atnaujinimas-modernizavimas), šildymo ir vėdinimo sistemų įrengimas“ (toliau-projektas), kurio metu atliko Molėtų gimnazijos pastato kapitalinį remontą. Atlikta remonto darbų už 120 957,87 Eur, iš jų: 80 000 Eur - valstybės biudžeto lėšos, 40 957,87 Eur - savivaldybės biudžeto lėšos.

Parengto sprendimo projekto tikslas – padidinti Molėtų gimnazijos patikėjimo teise valdomo mokyklos pastato įsigijimo savikainą 120 957,87 Eur atliktų pagerinimo išlaidų verte.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

12-ojo viešojo sektoriaus ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr.1K-174, 32.1 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - projekto įgyvendinimo metu patirtos esminio turto pagerinimo išlaidos apskaitoje bus užregistruotos didinant atitinkamo ilgalaikio materialiojo turto įsigijimo savikainą.

Neigiamų pasekmių nenumatoma.

1. **Priemonės sprendimui įgyvendinti**

Bus pasirašytas turto perdavimo - priėmimo aktas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.